CELEX: 32004D0467
Language: fi
Date: 2004-04-29 00:00:00
Title: 2004/467/EY:KOMISSION PÄÄTÖS, tehty 29 päivänä huhtikuuta 2004, Kyprosta ja Viroa koskevista siirtymätoimenpiteistä Euroopan parlamentin ja neuvoston asetuksen (EY) N:o 1774/2002 mukaisen eläimistä saatavien sivutuotteiden paikalla polttamisen tai hautaamisen osalta (ETA:n kannalta merkityksellinen teksti)

30.4.2004      FI           Euroopan unionin virallinen lehti                                    L 160/1
                                       KOMISSION PÄÄTÖS,
                               tehty 29 päivänä huhtikuuta 2004,
       Kyprosta ja Viroa koskevista siirtymätoimenpiteistä Euroopan parlamentin ja
   neuvoston asetuksen (EY) N:o 1774/2002 mukaisen eläimistä saatavien sivutuotteiden
                           paikalla polttamisen tai hautaamisen osalta
                            (ETA:n kannalta merkityksellinen teksti)
                                             (2004/467/EY)
EUROOPAN YHTEISÖJEN KOMISSIO, joka
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymissopimuksen ja erityisesti sen 2 artiklan 3 kohdan,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymisasiakirjan ja erityisesti sen 42 artiklan,
sekä katsoo seuraavaa:
Muiden kuin ihmisravinnoksi tarkoitettujen eläimistä saatavien sivutuotteiden
terveyssäännöistä 3 päivänä lokakuuta 2002 annetun Euroopan parlamentin ja neuvoston
asetuksen (EY) N:o 1774/20021 mukaan eläinten sivutuotteiden hävittämisestä paikalla
polttamalla tai hautaamalla voidaan tietyissä olosuhteissa myöntää poikkeuksia. Asetuksessa
säädetään lisäksi, ettei poikkeuksia voida myöntää sellaisten eläinten osalta, joilla epäillään
1
         EYVL L 273, 10.10.2002, s. 1. Asetus sellaisena kuin se on viimeksi muutettuna komission asetuksella
         (EY) N:o 808/2003 (EUVL L 117, 13.5.2004, s. 1).
 ---pagebreak---   30.4.2004      FI           Euroopan unionin virallinen lehti                         L 160/2
olevan tarttuva spongiforminen enkefalopatia (TSE) tai joilla on virallisesti vahvistettu olevan
TSE-tartunta.
Euroopan parlamentin ja neuvoston asetuksen (EY) N:o 1774/2002 täytäntöönpanosta siltä
osin kuin se koskee kalojen lajinsisäistä kierrätyskieltoa, eläimistä saatavien sivutuotteiden
hautaamista ja polttamista sekä tiettyjä siirtymäkauden toimenpiteitä 12 päivänä toukokuuta
2003 annetulla komission asetuksella (EY) N:o 811/20032 säädetään eläinten sivutuotteiden
hävittämisestä paikalla polttamalla tai hautaamalla asetuksen (EY) N:o 1774/2002 nojalla
myönnettävien poikkeusten täytäntöönpanosta.
Kyproksella ja Virolla ei ole 1 päivänä toukokuuta 2004 käytössä eläinten sivutuotteiden
keräysjärjestelmiä, joiden ansiosta nämä kaksi uutta jäsenvaltiota voisivat noudattaa asetuksen
(EY) N:o 1774/2002 mukaisia eläinten sivutuotteiden hävittämistä koskevia säännöksiä.
Tämän vuoksi on tarpeen säätää siirtymätoimenpiteistä, joilla sallitaan Kyproksen ja Viron
jatkaa eläinten sivutuotteiden paikalla polttamista tai hautaamista 1 päivään tammikuuta 2005
asti.
Siirtymäkauden aikana Kyproksen ja Viron olisi toteutettava tarvittavat toimenpiteet sen
estämiseksi, että ihmisten tai eläinten terveys tai ympäristö vaarantuvat. Sen vuoksi olisi
sovellettava eläinten sivutuotteiden hävittämisestä paikalla polttamalla tai hautaamalla
asetuksen (EY) N:o 1774/2002 nojalla myönnettävien poikkeusten täytäntöönpanoa koskevia
asetuksen (EY) N:o 811/2003 säännöksiä.
Tässä päätöksessä säädetyt toimenpiteet ovat elintarvikeketjua ja eläinten terveyttä
käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
                                             1 artikla
1.         Poiketen siitä, mitä asetuksen (EY) N:o 1774/2002 4 artiklan 2 kohdassa, 5 artiklan
          2 kohdassa ja 6 artiklan 2 kohdassa säädetään, Kypros ja Viro voivat sallia omalla
          alueellaan eläinten sivutuotteiden paikalla polttamisen tai hautaamisen 1 päivään
          tammikuuta 2005 asti.
2.        Edellä 1 kohdassa mainittu poikkeus ei koske asetuksen (EY) N:o 1774/2002
          4 artiklan 1 kohdan a alakohdan i alakohdassa tarkoitettua luokkaan 1 kuuluvaa
          ainesta.
                                             2 artikla
Kun Kypros ja Viro sallivat paikalla polttamisen tai hautaamisen tämän päätöksen 2 artiklan
mukaisesti, niiden on toteutettava asetuksen (EY) N:o 811/2003 6 ja 9 artiklassa säädettyjen
täytäntöönpanoa koskevien säännösten mukaisesti kaikki tarvittavat toimenpiteet sen
estämiseksi, että ihmisten tai eläinten terveys ja ympäristö vaarantuvat. Niiden on ilmoitettava
toteutetuista toimenpiteistä komissiolle 1 päivään toukokuuta 2004 mennessä.
2
         EUVL L 117, 13.5.2003, s. 14.
 ---pagebreak---  30.4.2004      FI          Euroopan unionin virallinen lehti                    L 160/3
                                           3 artikla
Tämä päätös tulee voimaan Tšekin, Viron, Kyproksen, Latvian, Liettuan, Unkarin, Maltan,
Puolan, Slovenian ja Slovakian liittymissopimuksen voimaantulopäivänä ja edellyttäen, että
liittymissopimus tulee voimaan.
Sitä sovelletaan 1 päivään tammikuuta 2005.
Tehty Brysselissä 29 päivänä huhtikuuta 2004.
                                            Komission puolesta
                                            David BYRNE
                                            Komission jäsen